**Janusz Bolonek** (født 6. desember 1938 i Huta Dłutowska i Storpolen i Polen, død 2. mars 2016 i Łódź) var en polsk katolsk prelat, titulærerkebiskop og diplomat for Den hellige stol. Han ble etter sin tjeneste utsatt for anklager for spionasje for den polske kommunistiske etterretningstjeneste.

### Prest

Hjelpebiskopen i Łódź, Jan-Wawrzyniec Kulik, ordinerte ham til prest den 17. desember 1961 i Łódź. 

Som forberedelse til det pavelige diplomati begynte han ved Det pavelige diplomatakademi i 1967. Han studerte ved både Gregorianauniversitetet og Lateranuniversitetet.

Hans første postertinger vev ved de pavelige prepresentasjoner til Nicaragua, USA, Egypt og så ved Statsekreteriatet i Vatikanet der han var med på å organisere pave Johannes Pauls reiser til Polen i 1983 og 1987, og arbeidet i den kommisjon som forhandlet om gjenopptakelse av diplomatiske forbindelser mellom Polen og Den hellige stol.

### Titulærerkebiskop, nuntius til Elfenbenskysten (og andre vestafrikanske land)

Den 25. september 1989 utnevnte pave Johannes Paul II ham til apostolisk pro-nuntius til Elfenbenskysten og titulærerkebiskop *pro hac vice* av *Madaurus*. Paven bispeviet ham personlig den 20. oktober 1989 i Peterskirken; medkonsekratorer var Edward Idris Cassidy, *sostituto* i Statssekretariatet, og Francesco Colasuonno, apostolisk nuntius til Polen. 

Den 18. november 1989 ble han også utnevnt til apostolisk pro-nuntius til Niger og Burkina Faso.

### Nuntius til Romania

Den 23. januar 1995 ble han utnevnt til apostolisk nuntius til Romania.

### Nuntius til Uruguay

Den 11. november 1999 ble han utnevnt til apostolisk nuntius til Uruguay.

### Nuntius til Bulgaria (og Makedonia)

Den 24. mai 2008 ble han utnevnt til apostolisk nuntius i Bulgaria. Den 4. mai 2011 ble han også utnevnt til apostolisk nuntius til Makedonia.

Han gikk ut av det pavelige diplomati den 67. desember 2013, i en alder av 77 år.

### Utmerkelser ... og en (benektet) avsløring

I 2012 ble han tildelt Republikken Polens fortjenstorden (offiserskorset) av den polske president Bronisław Komorowski for fremragende tjenester til utviklingen av samarbeidet mellom Republikken Polen og Den hellige stol, for å fremme det polske samfunnet og promotering av polsk kultur. Han ble også hedret med andre priser, som *Orden de Miguel Larreynaga* (Nicaragua), *Médaille Salvo D'Acquisto* fra *Fondazione Alleanza Mondiale*, *Ordre national de la République de Côte d'Ivoire* (Ridder) og andre.

Etter en evaluering av arkivdokumenter fra Służba Bezpieczeństwa (SB) de polske hemmelige tjenester, som ble kontrollert av det polske kommunistpartis ledelse, ble det kjent at Bolonek ble brukt som SB-informant under aliaset «Prorok» (profet). Hans Vatikanrapporter, oppbevart ved *Instytut Pamięci Narodowej*, utgjør totalt mer enn 600 sider. Bolonek benektet imidlertid å ha arbeidet for SB.

I 2014 beskyldte en polsk historiker, Sławomir Cenckiewicz, ham for å ha spionert under den kalde krigen under sine år i Vatikanet, og at han der fant ut at den polske oberst Ryszard Kukliński var CIA-agent. Han var deltaker ved et møte mellom Johannes Paul II med sjefen for CIA, George William Casey, som informerte paven om Sovjetunionens krigsplaner, som oberst Ryszard Kuklinski hadde fremskaffet. Bolonek varslet umiddelbart polsk etterretning i Warszawa og ga informasjon om en «muldvarp» som opererte i generalstaben til den polske hær. Denne meldingen utgjorde en trussel for oberst Ryszard Kukliński, som måtte flykte fra Polen til USA, rett før unntakstilstanden deri 1981|. Denne informasjonen ble gjengitt av journalisten Cezary Gmyz.

Han døde døde 2. mars 2016.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Erkebiskop *Janusz Bolonek* (1938-2006 ) \*2016

Referanser
----------

1. ↑   historygreatest.com[Hentet fra Wikidata]
2. ↑   oppført som Januariusz Mikolaj Bolonek, press.vatican.va, besøkt 4. november 2023[Hentet fra Wikidata]
3. ↑  «Pontificia Accademia Ecclesiastica, Ex-alunni 1950 – 1999» **(italiensk)**. Pontifical Ecclesiastical Academy. Besøkt 16. august 2019.
4. 1 2 3 4  «Nagła śmierć polskiego nuncjusza oskarżanego o zdradę» **(polsk)**. Fakt24. 3. mars 2016.
5. ↑  MP 2013 Artikel. 230, Kancelaria Sejmu, 10. februar 2012
6. ↑  Leszek Szymowski: *Agenci SB kontra Jan Paweł II.* Warszawa 2012, s. 96–97.
7. ↑  «A Communist agent in the Vatican?». *Niezalezna.pl* **(polsk)**. Besøkt 21. september 2019.
8. ↑  Fakt.pl: Nagła śmierć polskiego nuncjusza oskarżanego o zdradę,= 2016-04-01, 2018-07-06
9. ↑  Gmyz dla niezalezna.pl: Komunistyczny agent w Watykanie - NOWE FAKTY „NIEZALEZNA.PL", 11. februar 2014, lest 6. juli 2018
10. ↑  catholic-hierarchy.org bolonek, lest 20. september 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND
 |